Kuntien valtionosuusjärjestelmän lainsäädännön uudistamista valmisteleva työryhmä

Aika Keskiviikko 21.8.2013 klo 13:00 – 14:30

Paikka Valtiovarainministeriö, Mariankatu 9, kh. Nousukausi

Osallistujat Läsnä Estynyt

Selvitysmies Arno Miettinen, VM, puheenjohtaja X

Lainsäädäntöneuvos Marja Isomäki, VM X

Hallitusneuvos Arto Luhtala, VM X

Budjettineuvos Jouko Narikka, VM X

Hallitusneuvos Marja-Riitta Pönkä, OKM X Apulaisosastopäällikkö Olli Kerola, STM X

(sijalla neuvotteleva virkamies Mikko Nygård) X

Lakiasiainjohtaja Arto Sulonen, Kuntaliitto X

Neuvotteleva virkamies Ville Salonen, VM, sihteeri X

Asiantuntijat:

Finanssineuvos Markku Nissinen, VM X Neuvotteleva virkamies Arto Salmela, VM X

Johtaja Jari Rajanen, OKM X

1. Kokouksen avaus ja edellisen kokouksen muistio

Puheenjohtaja Arno Miettinen avasi kokouksen ja toivotti läsnäolijat tervetulleiksi. Hyväksyttiin edellisen kokouksen muistio.

Keskusteltiin edellisessä kokouksessa esille nousseista asioista. Todettiin, että uusi laki vs. nykyisen lain muuttaminen kysymys ratkaistaan edelleen prosessin aikana tarkoituksenmukaisuus –periaatteen mukaan ja 2. asteen koulutuksen rahoituksen uudistaminen toteutetaan Halken päätösten mukaan (säilyy OKM:n hallinnonalalla > ei sisällytetä ns. yhden putken valtionosuusjärjestelmään).

Lisäksi päätettiin, että OKM ja STM toimittavat muistiot hallinnonalojensa ns. erityisrahoista (hankerahat, avustukset ja perustamishankeavustukset), jossa pohdintaa niiden mahdollisesta sisällyttämisestä yhden putken järjestelmään. Muistiot toimitetaan VM:öön pe 30.8.2013 mennessä. Keskustelussa nousi esille periaate, että ns. perustoimintaan kuuluvat rahat tulisi kohdentaa yhden putken järjestelmän kautta (esim. opetuksen ryhmäkoot). OKM:n muistioon sisällytetään myös AMK-rahoituksen uudistaminen (rahoitus valtiolle > siirron toteuttaminen).

2 Lainsäädännön valmistelu

Käytiin keskustelua jaetun päivitetyn lakiesitysluonnoksen pohjalta. Päätettiin, että nykytilan kuvauksessa käytetään vuoden 2013 valtionosuustietoja (eurot/hinnat), koska vuoden 2014 lopulliset tiedot saadaan vasta joulukuussa 2013.

Päätettiin, että STM ja OKM toimittavat tekstiosiot nykytilan kuvauksiin ja ns. teknisiin kohtiin pe 30.8.2013 mennessä (hallituksen esitys tekstimuodossa) sekä muistiot mahdollisista omista laajemmista linjauksista/kriteeriehdotuksista pe 6.9.2013 mennessä VM:öön jatkokäsittelyä varten. Puheenjohtaja muistutti Halken hyväksymistä uudistuksen yleislinjauksista, jotka tulee ottaa huomioon pohdittaessa mahdollisia uusia kriteeriehdotuksia (esim. uudessa järjestelmässä ei olisi enää hallinnonalakohtaisia määräytymisperusteita).

3 Muut asiat ja seuraavat kokoukset

Ei muita asioita. Seuraava kokous sovittiin pidettäväksi ti 17.9.2013 alkaen klo 14.15.

4 Kokouksen päättäminen

Puheenjohtaja päätti kokouksen klo 14.30.

sihteeri Ville Salonen

JAKELU Jäsenet ja varajäsenet

TIEDOKSI Ylijohtaja Päivi Laajala, VM

Johdon sihteeri Anu Martikainen, VM

Säädösvalmistelusihteeri Aija Sormunen, VM